# புளூடூத்

## குறிப்பீடுகள்

### புளூடூத் 4.0

புளூடூத் சிறப்பார்வக் குழு புளூடூத் கருநிலைக் குறிப்பீடு பதிப்பு 4.0 ( திறன் புளூடூத் எனப்படுவது) நெறிமுறைகளின் உருவாக்கத்தை முடித்து, 2010 ஜூனில் நடைமுறைப்படுத்தியது. இதில் *செவ்வியல் புளூடூத்*, * உயர்வேக புளூடூத்*, *தாழ் ஆற்றல் புளூடூத்* (BLE) நெறிமுறைகளை உள்ளடக்கியது. உயர்வேக புளூடூத் வை-ஃபை(Wi-Fi) முறையைச் சார்ந்து இயங்குகிறது; செவ்வியல் புளூடூத் மரபு புளூடூத் நெறிமுறைகளைக் கொண்டுள்ளது.  
முன்பு விப்ரீ எனப்பட்ட தாழ் ஆற்றல் புளூடூத், இதன் ஒரு துணைப்பகுதியே ஆகும். இது எளிய இணைப்புகளை வேகமாக கட்டியமைக்க முற்றிலும் புதிய நெறிமுறைகளால் ஆன புதுத் தொகுப்பாகும். பதிப்பு 1.0 முதல்பதிப்பு 3.0 வரை அமைந்த செந்தரப் புளூடூத் பதிப்புகளுக்கு மாற்றாக, இது உருவாக்கப்பட்டது; இது நாணய மின்கலம் வழி மிகவும் தாழ் ஆற்றல் வழங்கும் மிகக் குறைந்த மின்திறன் பயன்பாடுகளை இலக்காகக் கொண்டு உருவாக்கப்பட்டது. சில்லு வடிவமைப்புகளைப் பொறுத்து, ஒற்றை முறைமை இரட்டை முறைமை என இருவகைகளில் நடைமுறைப்படுத்தப்படுகிறது. இது பழைய பதிப்புகளில் இருந்து மேம்பாடான பதிப்பாகும். பழைய *விப்ரீ*, *மீத்தாழ் ஆற்றல் புளூடூத்* ஆகிய பெயர்களைக் கைவிட்டு விட்டு தாழ் ஆற்றல் புளூடூத் (BLE) எனும் பெயர் பயனில் வந்தது. இதன் மாற்றாக, 2011 இறுதியில், புதிய வணிகச் சின்னங்களாக, " திறன்ன ஆயத்த புளூடூத்" ஓம்பிகளுக்காகவும் "திறன் புளூடூத்" உணரிகளுக்காகவும் பொதுமக்கள் முகமாக அறிமுகமானது.
*செவ்வியல் புளூடூத்* பதிப்புகளை ஒப்பிடும்போது, தாழ் ஆற்றல் புளூடூத் தாழ் மின் திறனும் விலையும் உடைய, ஆனால் ஒத்த வானொலி இடைமுகத் தொடர்பு நெடுக்கம் பேணுவதாகும். புளூடூத் மின்கல அடுக்கின் ஆயுளைப் பொறுத்தவரை, தாழ் ஆற்றல் புளூடூத் (BLE) கணிசமான முன்னேற்றமான ஒன்றாகும்.  
2007-ஆம் ஆண்டு ஜூன் 12 அன்று, நோக்கியாவும் புளூடூத் சிறப்பார்வலர் குழுவும் இணைந்து விப்ரீ (Wibree) என்பது, Bluetooth குறிப்பீட்டின் ஒரு பகுதியாகவும் மீத்தாழ் ஆற்றல் புளூடூத் தொழில்நுட்பமாகவும் இருக்கும் என அறிவித்தன.
அழைப்பவர் தற்சுட்டித் தகவலைக் காட்டும் கடிகாரங்கள், விளையாட்டு அணிந்திருப்பவர் உடற்பயிற்சியின்போது அவர்களின் இதயத் துடிப்பு வீதமறிதல், போன்ற மருத்துவக் கருவிகளைப் பயன்படுத்தும் சூழல்களில் இது பயன்படும் என எதிர்பார்க்கப்பட்டது. மருத்துவக் கருவிகள் பணிக் குழுவும் இந்தச் சந்தைக்கு உதவும் வகையிலான ஒரு மருத்துவக் கருவிகள் பயன்வகையையும் அதனுடன் தொடர்புடைய நெறிமுறைகளையும் உருவாக்கியது. கருவிகள் ஒரு ஆண்டு வரையிலான மின்கல அடுக்கு ஆயுளைப் பெற வேண்டும் என்பதற்காக தாழ் ஆற்றல் புளுடூத் தொழில்நுட்பம் உருவாக்கப்பட்டது.  
- ஒற்றை முறைமை நடைமுறைப்படுத்தலில், தாழ் ஆற்றல் நெறிமுறை மட்டுமே நடைமுறைப்படுத்தப்பட்டுள்ளது. உரையாடல் அரைக்கடத்திகள், ST நுண்மின்னனியல், AMICCOM, CSR, நோர்திக் அரைக்கடத்தி டெக்சாசு கருவிகள் ஆகியோர் ஒற்றை முறைமை தாழ் ஆற்றல் புளூடூத் தீர்வுகளைத் தந்துள்ளனர்.
- இரட்டை முறைமை நடைமுறைப்படுத்தலில், புளூடூத் துடிநிலைச் செயல் நிலவும் செவ்வியல் புளூடூத் கட்டுப்படுத்தியுடன் ஒருங்கிணைக்கப்பட்டது. 2013 மார்ச்சில், பின்வரும் அரைக்கடத்திக் குழுமங்கள், செந்தரத்தைச் சந்திக்கவல்ல சில்லுகள் உள்ளதாக அறிவித்தனர்: குவால்காம் அதிரோசு, CSR, பிராடுகாம்டெக்சாசு கருவிகள். இதன் நெகிழ்தகவு கட்டமைப்பு, செவ்வியல் புளூடூத்தில் உள்ள, அனைத்து வானொலிநுட்பத்தையும் செயல்திறன்களையும் பகிர்கிறது, மேலும், இதனால் செவ்வியல் புளூடூத்தோடு ஒப்பிடும் போது விலையேதும் கூடுவதில்லை.  
உயர் ஒருங்கிணைப்பு, செறிவுக் கருவிகளை உருவாக்கும் விலைகுறைந்த ஒற்றை முறைமைச் சில்லுகள், மிகத் தாழ் முடக்க முறைமை இயக்கம் தரவல்ல மெல்லெடை இணைப்பு அடுக்குக் கூறுபாடு, எளிய கருவி கண்டறிதல், நம்பகமான, உயர் மின் திறன்காப்புள்ள, ஒரு புள்ளியில் இருந்து பல புள்ளிகளுக்கான தரவுப் பரிமாற்றம், காப்பானதும் மிகக் குறைந்த விலையுள்ளதுமான மறையாக்க இணைப்புகள் ஆகிய மேம்பாடுகளை பதிப்பு 4.0 முன்னிறுத்தியது.  
மேலும், பதிப்பு 4.0 அறிமுகப்படுத்திய மேம்பாடுகளாக BLE முறைமைகளைப் பயன்படுத்துவதற்கான மாற்றங்களும் பொது இயற்கூறு (GATT), பாதுகாப்பு மேலாளர் (SM), உயர் மறையாக்கச் செந்தரம் (AES) மறையாக்கச் சேவைகள் ஆகியவையும் அடங்குகின்றன.  
கருநிலைக் குறிப்பீடு பின்னினைப்பு 2 2011 திசம்பரில் வெளியிடப்பட்டது; இதில் பேச்சலை ஓம்பி கட்டுபடுத்தி இடைமுக மேம்பாடுகளும் உயர்வேக (802.11) நெறிமுறை தகவமைப்பு அடுக்கும் அமைந்தன.  
கருநிலைக் குறிப்பீடு பின்னினைப்பு 3 2012 ஜூலை 24 அன்று ஏற்கப்பட்டது.  
கருநிலைக் குறிப்பீடு பின்னினைப்பு 4 2013 பிப்ரவரி 12 அன்று ஏற்கப்பட்டது.